Võib-olla parim sõna iseloomustamaks Türgit ja haridust on piiritu entusiasm. Nende rõõm ja uhkus nii õpetajate, kui õppurite silmis, erinevates vanuseastmetes on muljetavaldav. Täiskasvanu haridus, ümberõpe, erinevate kursuste külastamine ei ole seal mingi häbiasi, vaid  puhas rõõm ja piiritu nauding. Vähemalt minul jäi selline tunne. Samas ei loo ma endale illusiooni, et kõik Türgis hästi on, sest võib vaid oletada, et Türgi erinevate piirkondade võimalused hariduse kättesaadavuse osas ning rikkuse ja vaesuse vahel on meeletult suur.